NaiveNeuron/SloPal huggingface dataset:
Senko, Ján, poslanec NR SR (2010-11-30):
Ďakujem za slovo. V podstate do rozpravy som sa prihlásil na základe vystúpenia pani poslankyne Kiššovej, ktorá predložila za skupinu poslancov pozmeňujúce a doplňujúce návrhy. V rýchlosti v poslaneckej lavici som sa oboznámil s celým obsahom týchto pozmeňujúcich návrhov, ktoré pozostávajú z 28 pozmeňujúcich návrhov, ktoré sú na ôsmich stranách husto písané. A my v podstate v súvislosti s celkovou filozofiou zákona, s ktorou ozaj nesúhlasíme, a preto sme dávali najavo aj pri prvom sedení v rámci výboru pre kultúru a médiá náš nesúhlas s tým, že tento zákon v takom rýchlom tempe bol posunutý do Národnej rady, že tento zákon sa nám nezdá ako zákon vhodný, ktorý má riešiť situáciu verejnoprávnych médií, si myslíme, že tento zákon v takejto podobe, v akej je, túto situáciu ani nevyrieši. Vzhľadom na to, čo tu bolo povedané, a vzhľadom na to, že pani poslankyňa zrejme preto, aby pri všetkých pozmeňujúcich návrhoch, ktoré tu prečítala, mala jasno v tom, že jedným hlasovaním budú odsúhlasené, ale jej návrhy vo svojom vnútri skrývajú také zaujímavé pozmeňujúce návrhy, ktoré sa dotýkajú kreovania rady, ktoré sa dotýkajú vytvorenia novej funkcie generálneho riaditeľa, ktorý bude mať deväťnásobok priemernej mesačnej nominálnej mzdy zamestnanca v hospodárstve Slovenskej republiky, ale zároveň dvaja riaditelia, riaditeľ rozhlasu a riaditeľ televízie, budú mať taký istý plat ako doteraz v tej istej výške, tak ja sa pýtam, pani poslankyne a páni poslanci z koalície, to myslíte vážne so šetrením hneď na jeho začiatku v tejto inštitúcii? No podľa tohto to vôbec tak nevyzerá. Takisto, ako bolo povedané, čo sa týka návrhu, aby najmenej tridsať poslancov Národnej rady mohlo podať návrh na odvolanie generálneho riaditeľa, aj toto chcete z toho zákona vytiahnuť a v podstate nechcete, aby Národná rada na základe procedúr, ktoré sú zaužívané, mala možnosť vo vzťahu v tejto funkcii konať. Tak práve z tohto dôvodu si dovoľujem dať na osobitné hlasovanie a vyňať z hlasovania o jednotlivých pozmeňujúcich návrhoch pani poslankyne návrhy pod bodmi 4, 9, 12, 14. Ďakujem za pozornosť.
Šeliga, Juraj, podpredseda NR SR (2020-11-03):
Ďakujem. Otváram rozpravu v rámci tohto čítania. Pýtam sa, či sa niekto hlási do rozpravy. Nikto. Vyhlasujem rozpravu za skončenú. Pristúpime preto k hlasovaniu o návrhu zákona ako o celku. Pán spravodajca, uveďte, prosím, odporúčanie gestorského výboru.
Šedivcová, Viera, poslankyňa NR SR (2014-09-12):
Ďakujem. Vážená pani predsedajúca, vážené panie poslankyne, páni poslanci, dovoľte mi ako určenej spravodajkyni výboru predniesť spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Je uvedený pod tlačou 1057a. Národná rada Slovenskej republiky uznesením č. 1230 z 27. júna 2014 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: Ústavnoprávny výbor Národnej rady uznesením č. 462 z 2. septembra 2014, Výbor Národnej rady pre financie a rozpočet uznesením č. 323 zo 4. septembra 2014 a Výbor Národnej rady Slovenskej republiky pre sociálne veci uznesením č. 120 z 9. septembra 2014. Z uznesení výborov Národnej rady Slovenskej republiky pod bodom III tejto správy nevyplývajú žiadne pozmeňujúce ani doplňujúce návrhy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady odporúča Národnej rade Slovenskej republiky návrh zákona schváliť. Spoločná správa výborov bola schválená uznesením Výboru Národnej rady Slovenskej republiky pre sociálne veci č. 121 z 9. septembra 2014. Menovaným uznesením ma gestorský výbor zároveň poveril, aby som na schôdzi Národnej rady pri rokovaní o predmetnom návrhu zákona predložila spoločnú správu výborov a odôvodnila návrh a stanovisko gestorského výboru a predložila Národnej rade návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Pani predsedajúca, skončila som, otvorte, prosím, rozpravu k predmetnému návrhu zákona v druhom čítaní.
Jarjabek, Dušan, poslanec NR SR (2012-06-28):
Ďakujem pekne za slovo. Pani poslankyňa Nicholsonová, pokiaľ hovoríte o vecných argumentoch a máte ich podložené, dovtedy o tom samozrejme nikto nediskutuje, je to váš názor, sú to vaše informácie. Ale pokiaľ začínate kádrovať rodičov, starých rodičov, príbuzných, veď nehnevajte sa, toto sa tu kedysi robilo pred 89. rokom a skutočne neviem, čo týmto kádrovaním sledujete. To je obyčajná kádrovnícka práca. Veď si to uvedomte, čo ste povedali. A nechápem, aké proste mindráky z vašej, ja neviem, akej práce, sa týmto snažíte kompenzovať. Veď toto všetko, čo ste povedali, tá posledná časť, to je kádrovanie z 50. rokov! My sme to mnohí zažili, tieto kádrovníčky a boli dobre platené. Čo kompenzujete, pani poslankyňa?
Jurinová, Erika, podpredsedníčka NR SR (2012-06-27):
Ďakujem pekne. S faktickou poznámkou Jozef Viskupič.
Grendel, Gábor, podpredseda NR SR (2022-10-05):
Pán poslanec Lukáš Kyselica.
Zmajkovičová, Renáta, podpredsedníčka NR SR (2012-09-26):
Pýtam sa, pán spravodajca, chcete zaujať k rozprave stanovisko? (Reakcia spravodajcu.) Nie. Prerušujem rokovanie o tomto bode programu. V rokovaní budeme ďalej pokračovať v prvom čítaní o návrhu poslancov Národnej rady Slovenskej republiky Igora Matoviča, Eriky Jurinovej, Martina Fecka a Jozefa Viskupiča na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh zákona je pod tlačou 155, návrh na jeho pridelenie na prerokovanie výborom je v rozhodnutí č. 141. Teraz dávam slovo opäť poslancovi Igorovi Matovičovi, aby návrh zákona uviedol. Nech sa páči.
B. Bugár, podpredseda NR SR: (2005-12-14):
správa o situácii v regiónoch postihnutých povodňami, o škodách a prijatých opatreniach na odstránenie následkov a prijatých protipovodňových opatreniach v rokoch 2004 a 2005 (tlač 1377). Pán minister životného prostredia, nech sa páči, máte slovo.
Pellegrini, Peter, podpredseda NR SR (2020-07-10):
Pán poslanec Mihalik.
Beluský, Martin, poslanec NR SR (2021-05-27):
Ďakujem za slovo. Pán minister, asi dobre, že ste nevystúpili vo faktickej poznámke, ale v rozprave, pretože by ste sa do tých dvoch minút asi veľmi ťažko zmestili, a asi je dobré, keď budete reagovať v rozprave, aby sme my zase opätovne mohli tiež na vás reagovať tými faktickými poznámkami. Čo sa týka toho testovania, tam ste hovorili, že dúfate, že nieže sa ukončia prevádzky tých MOM-iek, že sa nebude plytvať, že teda 800 eur bol zhruba ten prepočet na jedného pozitívneho, teraz v niektorých regiónoch boli zverejnené čísla, neviem, či sú pravdivé, tam sa hovorí až o 70-tisícoch, čiže už to naozaj rastie veľmi vysoko. Čiže tá efektivita naozaj klesá veľmi dramaticky a nemyslím si, že je úplne správne, keď poviete, že vy chcete, aby ministerstvo zdravotníctva začalo v tejto oblasti privierať ten kohútik, ale možno vy by ste mali viacej zo svojej pozície zabezpečiť, aby teda sa už tie MOM-ky úplne zatvorili, aby sa testovanie úplne skončilo a keď teda hovoríte, že chcete sa viacej orientovať na to očkovanie. Gastrosektor. Určite si nemyslím, že by bolo dobré znižovať tú rezervu. Samozrejme, vy máte svoje analýzy, ja mám, ja mám teda tiež nejaký svoj odhad, ale veď máte tam tú rezervu, tých ďalších 300 mil. eur, čiže prípadne, myslím si, že bude potrebné v budúcnosti tento sektor dofinancovať väčšími zdrojmi, ale na to tam tá rezerva prípadná je, takže nemyslím si, že v tejto oblasti by boli potrebné nejaké zmeny v rozpočte. Tam ste potom spomínali to zachovanie tých pracovných miest, kde som hlavne myslel okrem tých záruk aj ten kurzarbeit. Tam jednoducho čísla nepustia a proste tie analýzy to ukazujú úplne jasne a treba to podľa mňa otvorene a objektívne povedať. Železnice. Som rád teda, že to znenie toho memoranda bude tak, ako ste to načrtli. My máme interné informácie, o aké konkrétne plytvania sa tam vlastne jedná, sú to naozaj milióny eur. Veľmi radi vám tie informácie, prípadne ministrovi dopravy poskytneme. A viacej už nestihnem.
Laššáková, Jana, podpredsedníčka NR SR (2014-11-09):
Teraz dávam slovo pánovi poslancovi Jarjabkovi, ktorý nie je prítomný v sále, stráca už nielen poradie, ale aj možnosť vystúpiť. Pán poslanec Susko. Tiež nie je v sále. Pán poslanec Blaha, nech sa páči, máte slovo.
M. Číž, podpredseda NR SR: (2008-04-08):
Reakcia na faktické poznámky, pani poslankyňa Vášáryová.
Hrušovský, Pavol, podpredseda NR SR (2011-07-12):
Pán poslanec Droba.
Pellegrini, Peter, podpredseda NR SR (2020-04-28):
Ďakujem pekne. Ďalší v rozprave, pán poslanec Vážny. Nevidím ho v rokovacej sále, takže mu prepadáva poradie. Po ňom je na rade pán poslanec Viskupič Marián. Takisto nie je v sále, takže mu prepadáva poradie. Ďalšou pani poslankyňou v rozprave je pani poslankyňa Leščáková Viera. Ani tá nie je v rokovacej sále, takže jej prepadáva poradie. (Reakcia z pléna.) Ďalší je pán poslanec Kollár Miroslav. Ani ten nie je v rokovacej sále, čiže mu prepadáva poradie. Ďalší v rozprave je pán poslanec Takáč Richard. Pán poslanec Takáč, nech sa páči, máte slovo.
Mikloško, Jozef, poslanec NR SR (2015-05-07):
Pekne ďakujem. Som z klubu KDH, ale neni som poverený z klubu KDH, aby som hovoril v mene ich, čiže som až v tom druhom bloku.
Lengvarský, Vladimír, minister zdravotníctva SR (2022-05-05):
Ďakujem pekne. Áno, je to pravda. Ten projekt, ktorý teda sa tam mal realizovať, bol zrušený na žiadosť samotnej nemocnice v Banskej Bystrici, pretože nespĺňal to, čo bolo potrebné a nebolo to možné aj technicky realizovať a už vôbec nie za tie peniaze, ktoré tam na to boli určené. V programovom vyhlásení vlády, pokiaľ teda sa na to pozrieme, tak, čo sa týka projektov nemocníc, sa vláda zaviazala, že budú pripravené projekty nemocnice v Košiciach a v Banskej Bystrici. Čiže sú vo finálnom štádiu dokončovania, tak ja verím, že z peňazí z plánu obnovy a možnože aj zo štátneho rozpočtu, o tom ešte môže byť reč, tak sa spustí tá plánovaná rekonštrukcia, ktorá teda je už nejakým spôsobom nafázovaná a verím tomu, že tie menšie veci, ktoré sú na úvod, sa môžu spustiť vo veľmi skorej dobe a potom sa bude pokračovať ďalej v rámci toho projektu, ktorý tam je. Ďakujem.
M. Hort, podpredseda NR SR: (2008-11-05):
S faktickými poznámkami na vystúpenie pani poslankyne Laššákovej sa neprihlásil nikto. Pani poslankyňa bola jediná prihlásená do rozpravy, a preto uzatváram rozpravu k tomuto bodu. Chcem sa spýtať, pán minister, chcete sa vyjadriť k rozprave? Nie. (Hlasy v sále.) Nech sa páči. Š. Harabin, podpredseda vlády a minister spravodlivosti SR: Súhlasím s tým návrhom pozmeňujúcim. To je všetko.
V. Veteška, podpredseda NR SR: (2005-05-24):
(Päťminútová prestávka.) (Po prestávke.)
Pellegrini, Peter, predseda NR SR (2015-12-03):
Ďakujem pekne. Chcem pripomenúť, pán poslanec, že tie interpelácie musíte potom predložiť aj písomne, aby sme ich mohli postúpiť jednotlivým ministrom. Ďalším prihláseným do interpelácií je pán poslanec Mičovský. Nech sa páči.
Danko, Andrej, podpredseda NR SR (2024-01-11):
Poslanec Krúpa.
Marcinková, Vladimíra, poslankyňa NR SR (2024-06-21):
Dobrý deň prajem a ďakujem veľmi pekne za slovo, pán predsedajúci. Tak ako už bolo v názve a pomenovaní tohto uznesenia dané, naším cieľom je, aby sa Slovenská republika prihlásila a pridala k 33 krajinám, demokratickým krajinám naprieč svetom, ktoré už dnes spolupracujú a koordinujú sa v snahe pomôcť Ukrajine získať naspäť na svoje územie a hlavne do rodín a zariadení, kde žili unesené a deportované deti Ruskou federáciou. Takže k tomuto chceme prispieť a chceme, aby bola Slovenská republika v tomto aktívna, pretože zatiaľ nereaguje na tie výzvy zo zahraničia. A viac by som k tejto problematike rada povedala v rozprave, do ktorej sa hlásim ako prvá.
P. Farkas, poslanec: (2001-12-13):
J. Migaš, predseda NR SR: Čiže budeme hlasovať o návrhu pána poslanca Brocku. Nech sa páči, hlasujeme. Hlasujeme o bode 30/1 pána poslanca Brocku. (Hlasovanie.) Prítomných je 97 poslancov, za 94, proti nikto, zdržali sa 2, nehlasoval 1. Tieto návrhy pána poslanca sme schválili. Ďalej.
Danko, Andrej, podpredseda NR SR (2024-06-19):
Pán poslanec Hajko.
Bugár, Béla, podpredseda NR SR (2018-03-14):
Nech sa páči, prezentujme sa a hlasujme. (Hlasovanie.) Prítomných 122, za 80, zdržalo sa 33 poslancov, 9 nehlasovali. Návrh sme schválili. Teraz prosím pána poslanca Ježíka, aby uviedol hlasovanie v prvom čítaní o vládnom návrhu zákona o výkone rozhodnutia a zaistení majetku (tlač 854), bod 22. (Hlasovanie o vládnom návrhu zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov , tlač 854.)
Laššáková, Jana, podpredsedníčka NR SR (2014-10-17):
Na vystúpenie pána poslanca s faktickou poznámkou pán poslanec Mikloško. Končím možnosť prihlásiť sa s faktickými poznámkami. Nech sa páči, pán poslanec.
Vašečka, Richard, poslanec NR SR (2019-03-29):
Ďakujem za slovo. Ďakujem pani poslankyni Verešovej za dobrý prínos do diskusie a vlastne najviac ma zaujali tie slová, ktoré povedala v nadstavenom čase, vlastne posledné slová. Čo si myslia rodičia. Myslím si, že naozaj veľmi dôležité je, aby sme si povedali, akú filozofiu prístupu k životu, k právu, k štátu, k spoločnosti zastávame. Či dávame väčšiu dôveru v prípade akoby takého zásadného stretu rodič verzus štát rodičom alebo štátu, alebo, naopak, v prípade stretu národný štát verzus medzinárodné štruktúry, či dávame väčšiu dôveru národnému štátu. Ja osobne v princípe dôverujem rodine, rodičom viac ako štátu a národnému štátu, napríklad Slovenskej republike, viac ako nejakým medzinárodným štruktúram. A práve preto alebo aj preto ja som, samozrejme, a o tom sme si povedali, o tom nikto nepochybuje, všetci sme proti domácemu násiliu. A veľmi ma to mrzí, keď sa niekde dopočujem alebo vidím niekde takéto niečo a robím v rámci svojich aktivít aj mimo politických preto, aby sa takéto veci nediali, ale zároveň na to nepotrebujeme Istanbulský dohovor, ktorého riziká a nebezpečenstvá tu boli už za ten deň dostatočne vysvetlené. Či už obsahové, alebo aj formálne, alebo aj právne. Preto ja, samozrejme, budem hlasovať za uznesenie, ktoré žiada vládu, aby zastavila proces ratifikácie tohto Istanbulského dohovoru a aby Slovenská republika stiahla podpis spod neho.
Beblavý, Miroslav, poslanec NR SR (2012-06-26):
Ďakujem pekne. Takže rokujeme o kompetenčnom zákone, zákone, ktorý zriaďuje a upravuje kompetencie najvyšších orgánov štátnej správy, ministerstiev a ostatných ústredných štátnej správy, ako aj procesy, ktorými sa riadia. Keď som videl tento návrh v programe zároveň s takými zákonmi, ako je zákon na osobitné zdanenie bánk alebo energetiky a iných monopolov, keď som ho tam videl v súčinnosti s balíčkom, ktorý má riešiť podvody v oblasti dane z pridanej hodnoty, tak som očakával, že toto bude ten prvý príklad z úspor na výdavkovej strane, na strane úradu a štátu, ako by sa asi patrilo predložiť zároveň aj s balíčkami zvyšujúcimi dane a poplatky, ale musím konštatovať, že po prečítaní toho návrhu, nič také tam nie je. Nezmenil sa a nemení sa ani počet členov vlády. Len jeden podpredseda vlády sa vymieňa za druhého. Neurobila sa ani takáto symbolická úspora, aby sa zrušil aspoň jeden post, aj to len preto, aby pán Vážny a pán Poór nestratili svoju spoločenskú vážnosť a možnosť získať primeraný podiel na verejnom obstarávaní. Počet štátnych tajomníkov sa neznižuje, ale, naopak, sa zvyšuje. Za minulej vlády bola na každom ministerstve po jednom štátnom tajomníkovi s výnimkou dvoch ministerstiev: ministerstva financií a ministerstva dopravy. Táto vláda k tomu pridáva druhého štátneho tajomníka na ministerstve zahraničných vecí, druhého štátneho tajomníka na ministerstve vnútra, druhého štátneho tajomníka ministerstva pôdohospodárstva, druhého štátneho tajomníka ministerstva práce, sociálnych vecí a rodiny a druhého štátneho tajomníka ministerstva na ministerstve hospodárstva. Zvlášť, takmer štvornásobne, sa zvyšuje počet druhých štátnych tajomníkov, a to naozaj na rezortoch, ktoré ani v minulosti až takúto zásadnú potrebu nevykazovali. Takisto sa nemení počet úradov, počet ostatných ústredných orgánov je v zákone 10. Doteraz po návrhu je 10. To znamená, že sme svedkami toho, že vláda prišla do parlamentu zákonom o organizácii ústrednej štátnej správy, ktorý neprináša žiadne úspory a zároveň s tým vláda koná kroky, ktorými, naopak, počet najvyšších politických predstaviteľov, o ktorých počty ustanovuje tento zákon zvyšuje v rámci kompetencií, ktorý tento zákon zvyšuje v rámci kompetencií, ktorý tento zákon dáva. Preto dovoľte mi v mene klubu SDKÚ – DS povedať, že SDKÚ – DS nemôže podporiť takúto novelu a nemôžeme ju ani akceptovať ako prvý krok k šetreniu na štáte. Ďakujem.
Blanár, Juraj, podpredseda NR SR (2021-09-21):
Na vaše vystúpenie – šesť faktických poznámok. Ako prvý, pán poslanec Tomáš Taraba, nech sa páči.
Svrček, Miloš, poslanec NR SR (2023-06-14):
Áno, ďakujem pekne za reakciu. Môžem potvrdiť, téma Útvaru hodnoty za peniaze bola otvorená aj pri novele zákona o 669/2007, ktorú som tu otvoril, keď sme si to chceli aj odborne vyargumentovať v rámci otvorenej rozpravy, tak si pamätám, keď tu zástupca Progresívneho Slovenska pán Valášek skôr otváral témy, ktoré absolútne nemali nič spoločné s odbornosťou, a keď sme už išli do konkrétnych detailov, tak bol ticho. Ale čo sa týka ešte toho štátneho fondu dopravnej infraštruktúry, tento fond by fungoval na princípe toho, že by tam išli dane napríklad z minerálnych olejov, výnosy z mýta, niektoré dane a tak to funguje v Českej republike už dlhé desaťročia. Pozrite sa, ako stavajú diaľnice, železnice, opravujú infraštruktúru v Českej republike a ako staviame my. Zobereme si, aký máme investičný dlh. Dvadsať miliárd. Jednoducho nikdy to nedobehneme. My keby sme chceli ísť oproti Českej republike, tak sa nestretneme, ani sa nestretneme, niežeby sme ich dobehli. Takže toto sú určite témy, ktoré by sa mali otvárať aj v ďalšom volebnom období, a toto je veľmi dôležitá téma, aby aj po konsenze s ministerstvom financií sa riešilo v ďalšom programovom vyhlásení vlády. Ďakujem pekne.
Podmanický, Ján, poslanec NR SR (2019-10-16):
Pán podpredseda, dajte teraz hlasovať o návrhu zákona ako o celku s odporúčaním gestorského výboru schváliť.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 145 poslancov, za 94, proti 12, zdržalo sa 39. Konštatujem, že uvedený návrh sme schválili. Pán spravodajca, predložte návrh na pokračovanie rokovania o návrhu zákona v treťom čítaní.
M. Číž, podpredseda NR SR: (2007-09-04):
S faktickou poznámkou sa mimo tabule prihlásil ešte pán poslanec Dzurinda. Má slovo. Poprosím, keby ste zapli mikrofón pánovi poslancovi. Poprosím o chvíľočku strpenia.
Sólymos, László, minister životného prostredia SR (2016-10-21):
Ďakujem pekne za slovo. Dobré ráno prajem. Vážený pán predsedajúci, vážené pani poslankyne, vážení páni poslanci, na rokovanie Národnej rady predkladám vládny návrh zákona, ktorého účelom, účelom predloženého tohto návrhu je zabezpečiť úplnú transpozíciu delegovanej smernice Komisie Európskej únie 2015/863 z 31. marca 2015, ktorou sa mení príloha 2 k smernici Európskeho parlamentu a Rady 2011/65, pokiaľ ide o zoznam obmedzovaných látok. Návrh zabezpečuje úplnú transpozíciu delegovanej európskej smernice z marca minulého roka, ktorá mení zoznam nebezpečných látok, konkrétne ho rozšíri o štyri. Ich používanie v elektrických a elektronických zariadeniach môže mať počas postupov nakladania s elektroodpadom negatívny vplyv na ľudské zdravie, životné prostredie aj na recykláciu. Návrh zákona ďalej obsahuje prechodné ustanovenia stanovené v súlade s predmetnou smernicou. Tie sa vzťahujú najmä na zdravotnícke pomôcky, monitorovacie, kontrolné prístroje. Vládny návrh zákona je v súlade s právom Európskej únie, s Ústavou Slovenskej republiky, s ostatnými zákonmi, ako aj s medzinárodnými zmluvami. Vážený pán predsedajúci, vážené pani poslankyne, vážení páni poslanci, verím, že navrhovaný vládny návrh zákona podporíte. Ďakujem pekne.
Pellegrini, Peter, predseda NR SR (2015-12-01):
Pán poslanec Osuský.
Bugár, Béla, podpredseda NR SR (2019-01-31):
Pán poslanec Mizík.
R. Fico, poslanec: (2001-10-25):
Verím že podobný kontakt, ako urobil pán minister, budú urobené na iné politické strany, pretože inak to jednoducho nejde. Ak je tu čosi, čo máme realizovať v období nasledujúcich 10 alebo 15 rokov, nemôžme to robiť tak, že každá vláda bude prinášať do tohto procesu niečo iné. Bol by som rád, keby postoj pána ministra bol postojom, ktorý si prevezmú aj iní ministri vo vláde, najmä vtedy, ak predkladajú strategické dokumenty, ktoré presahujú rámec jedného volebného obdobia. Čiže ešte raz oceňujem postoj ministerstva obrany a dúfam, že aj pri ďalších koncepčných dokumentoch bude pristupovať rovnakým spôsobom. Ďakujem pekne, pán minister. I. Presperín, podpredseda NR SR : Ďakujem, pán poslanec Fico. Reagovať bude pán poslanec Andrejčák. Prosím. I. Andrejčák, poslanec: Ďakujem za slovo. Nemyslím to zle, pán kolega Fico, ale spýtajte sa pána ministra Čarnogurského a ten vám povie, že nemáte pravdu. On bol ako predseda KDH na ministerstve obrany na seminári, keď sme spracúvali prvú vojenskú doktrínu, obrannú doktrínu. A bolo to v... (Hlas z pléna.) Ďakujem pánu kolegovi Mikloškovi, že to potvrdzuje. Vtedy sme začali, bohužiaľ, sme to nedotiahli, k čomu nám pomohla aj vtedajšia opozícia, ale to už je iný problém. Takže ale musím s vami zhodne konštatovať, že pán minister Stank je veľmi aktívny, aby získal náš súhlas, žiaľ, dopláca na to, že už tam nemá tých odborníkov, ktorí by to vedeli urobiť. Moje pripomienky, kvôli ktorým som aj toľko podrobností uvádzal, boli povedané. Boli povedané vo veľmi obecnej rovine, aby som nerobil ťažkosti, ale títo ľudia neboli schopní to nájsť, tie vety, ktoré patria do šlabikára poddôstojníckej školy, nenašli. To je tá jeho ťažkosť. Ale to, že sa snaží komunikovať s nami, veď sme mu už dvakrát takýto dokument po kritike schválili a teraz som mu dokonca sľúbil, že aj dnes budeme schvaľovať, keď ho vy nezmeníte, len preto, aby sme mu vytvorili podmienky prezentovať záujem Slovenska ďalej. Ale chcel som povedať, pani poslankyňa Dubovská, viete, mrzí ma, že začínate vedieť lepšie než ja, čo si myslím, ale beriem to len ako taký preklep pri hodnotení. Ale ja vás uisťujem, že pre NATO nie je dôležité, či bude mať Slovensko 19 alebo 21 000 vojakov, ale či bude mať 19 000 zbytočných vojakov alebo z nich bude užitočných 15 000 a zvyšok zbytočných. To je dôležité. I. Presperín, podpredseda NR SR : Pán poslanec Danko vystúpi v rozprave. Nech sa páči.
M. Hort, podpredseda NR SR: (2008-10-22):
Otváram týmto všeobecnú rozpravu. Do rozpravy som dostal písomnú prihlášku dvoch pánov poslancov, pána poslanca Stanislava Janiša a pána poslanca Pavla Prokopoviča. Slovo teraz udeľujem pánovi poslancovi Stanislavovi Janišovi. Nech sa páči.
Baláž, Radovan, poslanec NR SR (2017-10-10):
Ďakujem za slovo. Vážený pán minister, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby návrh zákona prerokovali do 24. novembra 2017 a gestorský výbor do 27. novembra 2017. Pán predsedajúci, skončil som, prosím, otvorte rozpravu.
Sulík, Richard, predseda NR SR (2011-05-17):
Ďakujem. Vyhlasujem rozpravu za skončenú. Chce zaujať stanovisko navrhovateľ? Nech sa páči.
A. Szögedi, poslankyňa: (2008-04-10):
Myslím si, že pán poslanec správne vyzdvihol aj postupnosť krokov realizácie, čo predložený zákon obsahuje a rešpektuje. Aj z týchto dôvodov si myslím, že by sme mali umožniť diskutovať aj o spomínaných nedostatkoch, ale aj o vyzdvihnutých naozaj veľmi, veľmi dobrých pohľadoch v druhom čítaní. Ďakujem.
Beblavý, Miroslav, poslanec NR SR (2016-09-06):
Z môjho pohľadu, ak teda by neboli námietky zo strany kolegov, je vždy lepšie mať vystúpenie vcelku, aby tie argumenty mohli byť, aj ten súčet tých vystúpení býva potom dlhší zbytočne, lebo človek opakuje a tak. Takže ak by nenamietala sála, tak...
Bugár, Béla, podpredseda NR SR (2017-03-22):
Pani poslankyňa Grausová.
Laššáková, Jana, podpredsedníčka NR SR (2013-02-06):
Pán poslanec Gaži.
P. Hrušovský, predseda NR SR: (2005-12-07):
(Hlasovanie.) 128 prítomných, 98 za, 8 proti, 22 sa zdržalo. Návrh sme schválili. Pristúpime k tretiemu čítaniu o návrhu vlády, ktorým sa mení a dopĺňa zákon o ochrane vkladov (tlač 1303). Otváram rozpravu. Nehlási sa z prítomných pánov poslancov do rozpravy nikto, preto vyhlasujem rozpravu za skončenú. Pristúpime k hlasovaniu o vládnom návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
Matovič, Igor, poslanec NR SR (2011-06-02):
Pán predseda, mám pocit, že nebola otvorená, alebo teda nebola umožnená možnosť prihlásiť sa ústne do rozpravy.
Hatráková, Katarína, poslankyňa NR SR (2021-12-09):
Ďakujem, pán podpredseda, neviem, či je to teda procedurálny návrh, dúfam, že neporušujem rokovací poriadok. Ja som sa len veľmi chcela poďakovať kolegom za podporu. Je pre mňa veľkým záväzkom a dúfam, že tak ako doteraz, tak aj ďalej bude tu spolu pracovať pri ochrane práv detí. Ďakujem veľmi pekne. (Potlesk.)
Laššáková, Jana, podpredsedníčka NR SR (2014-07-02):
Na vystúpenie pána poslanca je sedem faktických poznámok. Hlásia sa do faktických poslanci Kaník, Simon, Mezenská, Mikuš, Mičovský, Záhumenský, Fedor. Končím možnosť prihlásiť sa s faktickými poznámkami. Nech sa páči, pán poslanec Kaník.
P. Hrušovský, podpredseda NR SR: (2001-10-04):
Ešte predtým mi dovoľte, aby som poblahoželal k meninám všetkým Františkom, poprial im veľa zdravia, šťastia, Božieho požehnania a po smrti kráľovstvo nebeské. Prosím, aby sa postavili všetci Františkovia, ktorí sú v rokovacej sále. (Potlesk.) Páni poslanci, prosím, prezentujme sa. (Hlasovanie.) Prezentovalo sa 69 poslancov. Prosím pána poslanca Horta, spoločného spravodajcu k vládnemu návrhu zákona o presune niektorých pôsobností z Policajného zboru na okresné úrady a na krajské úrady , ktorý prerokúvame ako tlač 1006, aby ako spoločný spravodajca uvádzal jednotlivé hlasovania zo spoločnej správy, ako aj hlasovania o pozmeňujúcich návrhoch, ktoré boli predložené v rámci rozpravy. Prosím všetkých pánov poslancov, aby odložili svoje mobilné telefóny a prestali telefonovať v rokovacej sále. Pani poslankyňa Malíková, prosil by som, keby ste prestali telefonovať. Nech sa páči, pán poslanec Hort.
V. Veteška, podpredseda NR SR: (2005-12-08):
K. Ondriaš, poslanec: Ďakujem za slovo. Pani kolegyňa, mám poznámku ku koncepcii alebo k vízii. Viete o tom, že u nás už 140 vysokoškolákov ušlo zo Slovenska? Že veľa vysokoškolákov nepracuje v odbore, v ktorom sme ich vyškolili? Že to bolo úplne zbytočné ich v tom vyškoliť? Máme veľa nezamestnaných? Skúste aj toto riešiť, nielen mať vzletné názory. Ja súhlasím s vašimi názormi, lenže načo budeme školiť odborníkov vysokoškolákov, keď pre ekonomiku Slovenska alebo pre občanov Slovenska zatiaľ to má dosť malý význam. Ďakujem.
Ďuriš Nicholsonová, Lucia, podpredsedníčka NR SR (2017-05-18):
S reakciou na faktické poznámky pán poslanec Beblavý.
Ďuriš Nicholsonová, Lucia, podpredsedníčka NR SR (2016-11-28):
Pani poslankyňa Verešová, nech sa páči.
Blanár, Juraj, podpredseda NR SR (2022-03-15):
Ďalší v rozprave vystúpi pán poslanec Miroslav Žiak, ktorému udeľujem slovo. Pripraví sa potom pán poslanec Schlosár.
P. Paška, predseda NR SR: (2006-12-06):
(Hlasovanie.) 141 prítomných, 129 za, nikto nebol proti, 12 sa zdržalo. Konštatujem, že sme pozmeňujúci návrh pani poslankyne Sániovej schválili. Ďalej.
Jurinová, Erika, podpredsedníčka NR SR (2015-09-23):
Ďakujem pekne, pán poslanec. Na vaše vystúpenie registrujem 5 faktických poznámok. Uzatváram možnosť prihlásiť. Nech sa páči, pán poslanec Jarjabek.
Gál, Gábor, poslanec NR SR (2013-03-25):
Keď sa chcete rozprávať, choďte dozadu! (Prerušenie vystúpenia predsedajúcou.)
Matovič, Igor, poslanec NR SR (2011-05-20):
Chcel by som iba touto formou v plnej miere podporiť predloženú novelu a zároveň oznámiť, že po tomto zákone som mal predkladať v tejto sále dva zákony ústavné a nebudem ich predkladať preto, lebo odmietam predkladať návrh na zníženie počtu poslancov pred torzom poslaneckého zboru.
Nemky, Martin, poslanec NR SR (2017-03-21):
Vážený pán predseda a vážené kolegyne a vážení kolegovia, v zmysle rokovacieho poriadku podávam žiadosť o zaradenie nasledovného bodu programu – informácia ministra vnútra Slovenskej republiky o využívaní letky Ministerstva vnútra Slovenskej republiky. Odôvodnenie: Podľa medializovaných informácií z denníkov Aktuálne.sk, Pravda, citujem: „Hlava štátu využíva štátnu letku na cesty, ktoré nie sú vždy len služobné.“ Na základe uvedených informácií žiadam preveriť predmetný stav a podať informáciu Národnej rade Slovenskej republiky, ako aj informáciu o ostatných ústavných činiteľoch. Ďakujem.
Ľ. Petrák, poslanec: (2009-11-03):
Predstavili ste tu úchvatné marketingové analýzy. Osobne si myslím, že ste sa predviedli ako geniálny marketingový analytik, až sa mi zdá, že vás je škoda v tomto parlamente. Ďakujem pekne.
M. Číž, podpredseda NR SR: (2006-12-13):
Pán poslanec, máte slovo.
Matej, Ondrej, poslanec NR SR (2011-09-07):
Ďakujem pekne za slovo. Pán kolega Ďurkovský aj predchádzajúci rečníci, je dobré, že sa táto téma otvára. Daň z nehnuteľnosti treba riešiť. A má rôzne pohľady a rôzne parametre, ako túto sadzbu stanovovať. Ale čo chcem povedať, je, že kto iný ako starostovia a primátori by mal vedieť, aká skupina obyvateľstva, či sú to nájomníci bytov alebo vlastníci bytov, alebo vlastníci domov, znesie akú sadzbu dane? To je jeden postreh. Takže nemusí platiť automaticky to, že výpadok na tej hornej hranici poplatku musí byť zaťažený na poplatkoch napr. vlastníkov bytov. Tá samospráva má iný pohľad. A títo starostovia a primátori by mali hľadať aj iné formy úspor a takú efektivitu samosprávy, aby nemuseli napr. zaťažiť byty niekde v okresnom meste na východe Slovenska, čo je úplne iná príjmová zložka obyvateľstva ako napr. v mestskej časti Bratislavy. Ďakujem pekne.
Benčík, Ján, poslanec NR SR (2020-12-09):
Pán poslanec Mazurek, vy rovnako ako váš predseda a mnohí členovia vášho klubu, teda okrem pána primára Urbana, ktorý tomu naozaj rozumie, sústavne zľahčujete pandémiu COVID-19, ktorá si už vyžiadala na svete viac ako milión životov. A vyhľadala si aj životy vašich priaznivcov, ktorých ste ovplyvnili vašimi hlúpymi rečami. Rehoľný kňaz redemptorista pán Miroslav Čajka sa tiež verejne na svojom profile vysmieval zo všetkých opatrení, z nosenia rúška a podobne, až skončil v nemocnice a umrel. Neskoro bolo k tomu, že keď prosil o modlitby. Takisto ďalší pán minulý týždeň zomrel z Veľkého Krtíša, zomrel v nemocnici v Lučenci po tom, ako pozval vaše, prijal vaše pozvanie na demonštráciu 17. novembra. Tiež neveril, že to je nejaká epidémia. No a čo sa týka vašich rečí o nejakom roku ’39, o fašizme, diktatúre, o transportoch. Čo si, už si nespomínate, čo ste napísali (ruch v sále a zaznievanie gongu) pred 5 rokmi o jednom pánovi. Bojoval proti alkoholizmu, zrušil vplyv židovských bánk, oslobodil krajinu, za celú svoju činnosť nevzal ani jeden plat, každá nemecká dedina mala svoju telocvičňu, ihrisko, plaváreň, malé podnikanie bolo úplne slobodné, zaviedla sa vyrovnaná mzda, v Nemecku bola najsilnejšia ekonomika, krajina s najsilnejšou armádou, malo najmenej samovrážd, to všetko za šesť rokov vlády. Mohol by som pokračovať donekonečna, proste história úplne prekrútená víťazmi a Chazarmi. Neobhajujem žiadny režim, ale o tretej ríši vieme iba lži a rozprávky o 6 milionách, miliónoch a mydlách zo Židov. O Hitlerovi sa učia samé klamstvá. Ale ja si myslím, že klamstvá tú rozprávate skôr vy.
Petrák, Ľubomír, poslanec NR SR (2019-05-17):
Ďakujem pekne za slovo. Pán kolega, iba na dve veci zareagujem. Prvá je: odklad = prepadnutie. Alebo inak. V prípade, že dieťa požiada o odklad a bude dva, tri, štyri roky chodiť do materskej školy na základe vôle rodiča a nezrelosti na povinnú školskú dochádzku, tak je to úplne normálny stav. V prípade, že dieťa bude chodiť do povinnej predškolskej dochádzky a nebude zrelé rovnako ako v tom prvom prípade, ktorý som pomenoval, tak už to považujte za zlý štart do života a za prepadnutie a za niečo, čo mu spôsobí doživotnú traumu. Veď my nejdeme nikomu spôsobovať doživotnú traumu, my chceme pripraviť každé dieťa tak, aby v tom ďalšom výchovno-vzdelávacom procese nemalo žiadne problémy. Druhá poznámka, ktorá sa týka bezpečnej cesty do školy. Ak hovoríte o bezpečnej ceste do školy, tak predovšetkým hovoríte pravdepodobne o prípadoch, ktoré sa nachádzajú na východe Slovenska, kde deti chodia po krajniciach 1,5, 2, 3 km pešo do školy, lebo nemajú na to, aby vyžívali bezplatný autobus. Ale na druhej strane keď tento problém pomenovávate, tak chcem vám povedať, že nie je riešením postaviť druhú paralelnú cestu, ale možno je riešením postaviť v týchto lokalitách školy s rozšíreným vyučovaním jazyka rómskeho tak, aby nemohli byť brané ako prirodzená segregácia. Možnože toto je cesta riešenia tohto problému namiesto toho, aby sme všetko bezbreho odmietali.
Laššáková, Jana, podpredsedníčka NR SR (2014-09-23):
Príjemné dobré ráno, vážené panie poslankyne, páni poslanci, otváram deviaty rokovací deň 37. schôdze Národnej rady Slovenskej republiky. Na dnešnom rokovacom dni o ospravedlnenie požiadali Viliam Jasaň, Miroslav Kadúc, Tibor Lebocký, Igor Matovič, Jozef Mikloško, Peter Muránsky, Richard Raši. Na zahraničnej pracovnej ceste sú poslanci Juraj Droba, Marián Kovačócy a Peter Šuca. Pokračujeme v prerušenej rozprave o návrhu na vyslovenie súhlasu s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (tlač 1131) a o návrhu zahraničného výboru na prijatie vyhlásenia Národnej rady k situácii na Ukrajine (tlač 1181). Pán minister spravodlivosti Tomáš Borec v zastúpení ministra zahraničných vecí už zaujal miesto určené pre navrhovateľov. Poprosím spravodajcu poslanca Mikuláša Krajkoviča, aby zaujal miesto určené pre spravodajcov. Ďalším v poradí z písomne prihlásených rečníkov je pán poslanec Daniel Lipšic, ktorému teraz odovzdávam slovo, a pripraví sa pani poslankyňa Magdaléna Vášáryová. (Pokračovanie v rokovaní v zlúčenej rozprave o návrhu na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej , tlač 1131, a o návrhu Zahraničného výboru Národnej rady Slovenskej republiky na prijatie Vyhlásenia Národnej rady Slovenskej republiky k situácii na Ukrajine , tlač 1181.)
P. Hrušovský, predseda NR SR: (2003-11-06):
Ľ. Lintner, poslanec: Ďakujem za slovo, pán predseda. Ja som len chcel oceniť váš postoj, lebo ináč by som za poslanecký klub Aliancie nového občana požiadal o prerokovanie v gestorskom výbore.
Hrnčiar, Andrej, podpredseda NR SR (2019-05-09):
Pán poslanec Petrák, jedna faktická poznámka.
J. Berényi, poslanec: (2007-06-26):
Môžeme len potvrdiť, že tento návrh mieni do značnej miery degradovať postavenie poslancov samosprávnych krajov najmä preto, že na prelomenie tzv. sistačného práva uplatneného predsedom samosprávneho kraja podľa tohto návrhu bude potrebná trojpätinová väčšina hlasov všetkých poslancov namiesto súčasného stavu, keď platný zákon určuje len nadpolovičnú väčšinu hlasov všetkých poslancov, potvrdiť vykonanie pôvodného uznesenia regionálneho zastupiteľstva. Navyše vo výboroch, v gesčnom výbore, keď sa nemýlim, bol prijatý návrh, na základe ktorého pri schvaľovaní organizačnej štruktúry úradu samosprávneho kraja zastupiteľstvo stratí pôvodné právo určovať jeho štruktúru a získa to práve predseda samosprávneho úradu, vlastne samosprávneho kraja. Týmito zmenami, najmä vyňatím právomocí schvaľovať organizačnú štruktúru zastupiteľským zborom, bude podľa nášho názoru princíp demokracie na úrovni samosprávnych krajov zoslabený. Naopak, ohľadom posilnenia právomoci predsedu samosprávneho kraja je namieste otázka: Na čo vôbec boli zriadené zastupiteľské zbory a samosprávne kraje, ak predsedovia nadobúdajú stále viac a viac kompetencií na úkor regionálnych poslancov? Veď potom by stačilo možno v pôvodných krajských úradoch zaviesť priamu voľbu prednostu, posilniť trošku ich kompetencie a všetko by mohlo fungovať po starom bez vytvorenia vyšších územných celkov. Z toho dôvodu navrhujeme ako procedurálny návrh, pán spravodajca, aby sme zo spoločnej správy vyňali body 2 a 4 na osobitné hlasovanie. Súhlasíme však s bodom 14 predkladaného návrhu, na základe ktorého by zastupiteľstvo samosprávneho kraja na návrh predsedu volilo viacerých podpredsedov samosprávneho kraja. Vychádzajúc z tohto princípu, ak bude predložený podobný návrh, a podľa našich informácií sa to pripravuje, týkajúcich sa mestských zastupiteľstiev, a to tak, aby mestské zastupiteľstvá na návrh primátora mohli zvoliť maximálne dvoch zástupcov primátora namiesto súčasného stavu, keď zákon umožňuje zvolenie len jedného zástupcu, tak tento návrh budeme podporovať. Podľa nášho názoru takéto riešenie umožní racionálne rozdelenie nahromadených riadiacich právomocí a úloh medzi najvyššími predstaviteľmi miest. Ďakujem za pozornosť. (Potlesk.)
Hrnčiar Andrej, podpredseda NR SR (2017-03-29):
Prosím vás, pán poslanec.
Blanár, Juraj, podpredseda NR SR (2023-02-03):
Pani poslankyňa Magdaléna Sulanová s faktickou poznámkou.
Suchánek, Alan, poslanec NR SR (2019-02-08):
Ďakujem za slovo. Mirko, povedal si, že tento človek nespĺňa ústavné kritériá. Ja si spomínam na vystúpenie doc. Fica, kde apeloval, a teraz citujem: „Poďme sprísniť kritériá na sudcov Ústavného súdu.“ A sám pritom nesplnil ani základné kritériá. A súhlasím s tebou, že sa dá vybrať 18 kvalitných kandidátov, z ktorých sa dá vybrať 9 veľmi kvalitných tak, aby Ústavný súd ozaj mohol byť kvalitný. Ďakujem.
Kaščáková, Renáta, poslankyňa NR SR (2019-09-10):
... záujem, konkrétny záujem konkrétnych ľudí a o tom som... (Prerušenie vystúpenia predsedajúcim.)
M. Číž, podpredseda NR SR: (2007-06-19):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa preto, či sa do rozpravy chce niekto prihlásiť ústne. Pokiaľ nie, uzatváram možnosť prihlásiť sa do rozpravy ústne a vyhlasujem rozpravu za skončenú. Ďakujem opäť navrhovateľovi aj pánovi spravodajcovi a prerušujem rokovanie o tomto bode programu. Pokračujeme ďalším bodom, ktorým je prvé čítanie o vládnom návrhu zákona o organizácii pracovného času v doprave . Tento vládny návrh zákona ste dostali ako tlač 305 a návrh na jeho pridelenie na prerokovanie vo výboroch máte pod číslom 312. Opäť teda poprosím pána ministra hospodárstva Slovenskej republiky Ľubomíra Jahnátka, aby tento vládny návrh zákona uviedol. Nech sa páči.
Fronc, Martin, poslanec NR SR (2011-09-14):
Ďakujem pekne, pán predsedajúci. Pán kolega Mikolaj, ja viem, o čom sa hovorí pri odvolávaní, a vnímam tie všetky bolesti, ktoré každý sa tu snaží povedať vo svojom videní a teraz že nezabezpečila národné záujmy, že je neschopná, nezabezpečila peniaze na diaľnice, do školstva a podobne. Ale jedno, tak ako celú túto diskusiu vediete, tak ako aj také odôvodnenia, ty si tu takisto hovoril, proti tomu sa musím ohradiť aj ja osobne. Spájate premiérku, ako keby kryla korupciu, ako keby ona bola tá, ktorá ako je zodpovedná za nejakého Ščurku a niekedy za tých svojich ľudí, ktorí urobili v tomto smere, takpovediac, psie kusy. No, ja som presvedčený, že pani premiérka s korupciou bojuje. Nie vždy úspešne. Ani navonok, ani doma možno nie, medzi svojimi najbližšími, ale naozaj som presvedčený, že má úprimnú snahu v tomto smere a naozaj ten zápas zvádza. A ten zápas je ťažký, pretože korupcia je hydra. A hydre utnete päť hláv a ďalších päť jej narastie. A myslím si, že strieľate naozaj nesprávnym smerom, keď tu už bolo toľko bonmotov a toľko humoristov, tak ja si dovolím takisto povedať jedno slovenské úslovie na to, ako to robíte: „Strelil na líšku, trafil Marišku.“ Ďakujem.
Hrnčiar, Andrej, podpredseda NR SR (2016-09-08):
Otázka č. 11, pán poslanec Jozef Viskupič pre ministra dopravy, výstavby a regionálneho rozvoja Slovenskej republiky Árpáda Érseka: „Vážený pán minister, kedy bude uzatvorená zmluva medzi Poľskom a Slovenskom v rámci cezhraničnej spolupráce, ktorá by umožnila vykonávať vnútroštátne autobusové spojenie nielen po hranicu, ale aj do prvej zahraničnej obce buď na Slovensku, alebo v Poľsku a tým by sa umožnilo aj zlepšenie poľsko-slovenských vzťahov, aj rozvoj cestovného ruchu na Orave, Spiši a v iných prihraničných regiónoch?“
Hlina, Alojz, poslanec NR SR (2013-09-05):
Ale, prepáčte, pán predseda, ale ja som neskončil moju interpeláciu...
Danko, Andrej, predseda NR SR (2017-09-05):
Na vystúpenie pána poslanca jedna faktická poznámka, pán poslanec Pčolinský. Uzatváram možnosť s faktickými poznámkami. Nech sa páči, pán poslanec.
Žiga, Peter, podpredseda NR SR (2024-09-17):
Pán poslanec Mikloško, ja vám ako starému harcovníkovi nemusím hovoriť, že keď chceme hlasovať o uznesení, dané uznesenie musí mať parlamentnú tlač. To znamená, nemôžem o tomto uznesení dať hlasovať, pretože nemá pridelenú parlamentnú tlač. Keď to podáte do podateľne, budeme z toho mať parlamentnú tlač, tak o tom dám hlasovať. Ďalší procedurálny návrh – pán poslanec Saloň.
Heger, Eduard, poslanec NR SR (2016-11-23):
Ďakujem, skúsim tak rýchlejšie, v dvoch minútach sa ťažko reaguje na 18, aj keď by som teda určite chcel povedať viac, ale, žiaľ, rokovací poriadok nám to neumožňuje. K tým prognózam ja len by som povedal, že ja chápem, že na základe niečoho sa prognózovať musí, a ja súhlasím s tým, že nie vždy je to jednoduché, a tie, odhadnúť tú budúcnosť, vy môžete mať inú skúsenosť, ale tí progno..., tí, čo to prognózujú, musia vychádzať z určitých vzorcov, takže tomu rozumiem. Čo sa týka tých korekcií, práve tam by som povedal, že presne toto je ten problém, že vidíme, že tie korekcie spôsobujú problém, a v konečnom dôsledku to skončí vo vašom, na vašom stole, aj keď teda ich spôsobil niekto iný, a tu som chcel práve poukázať na to, že, že je dôležité, ako vy s kolegami iných rezortov si to upracete, lebo oni vám spôsobia problémy v rozpočte, za ktoré vy nemôžte, lebo oni zle zaobchádzajú s eurofondami, možno ich úplne dobre nespravujú alebo vyskočia tam tie korekcie a podobne a myslím si, že tam v tej doprave toto je. Pri tom čerpaní, ja to úplne chápem, 97,5 % je vysoké, keď sa na to pozeráme z pohľadu perfekcionizmu, tak 2,5 % je ešte stále dosť, je to niekoľko desiatok, sto miliónov eur, ktoré, si hovoríme: „Ej! Mohlo to tam byť!“ Mohli tí učitelia mať tých 2,5 % niekde navyše alebo čokoľvek, keby som to chcel zjednodušiť. K tým pozemkom. Opäť, to je, opäť to skončí vo vašej, vo vašich rukách, lebo vy musíte hľadať napríklad tých 300 mil. tým, že to chýba v rozpočte, takže ja len poukazujem ako výkričník, ale to len konštatujem ako, ako jednu z medzier, len na to chcem poukázať. Pri tom obchvate súhlasím, ja sám som Bratislavčan, aj keď tam by sa dalo veľa rozprávať, či je potrebný obchvat alebo iba R7 a tak ďalej, určite tá diskusia by tam bola veľká, doprave sa venujem. V Land Roverovi, tam myslím si, že vidíme, že napríklad školstvo zanedbáva, pretože máme síce rezort, ale nemáme dostatok zamestnancov, budeme ich musieť importovať. Takže viac už nestihnem.
V. Veteška, podpredseda NR SR: (2004-06-29):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. A budeme pokračovať prvým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov a o zmene a doplnení zákona Národnej rady Slovenskej republiky č. 152/1995 Z. z. o potravinách v znení neskorších predpisov . Vládny návrh zákona ste dostali ako tlač 697, návrh na jeho pridelenie na prerokovanie výborom máte v rozhodnutí č. 723. Teraz prosím ministra kultúry Slovenskej republiky pána Rudolfa Chmela, aby návrh zákona uviedol.
Vaľová, Jana, poslankyňa NR SR (2021-12-01):
Vážený pán predseda, prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kmec, Peter, poslanec NR SR (2020-09-24):
Ďakujem. Ďakujem kolegom za podporné vystúpenia. Pán poslanec Dostál, ja, samozrejme, som veľmi rád, že došlo k vyjadreniu o všetkých troch najvyšších ústavných činiteľoch, čo sa týka základnej zahraničnopolitickej bezpečnostnej orientácie. Ja len ukazujem na niektoré pochybenia, ktoré si, bohužiaľ, všímajú zahraničnopolitickí analytici, médiá a aj diplomati a tu by som v podstate nebol rád, aby sme sa bavili v štýle ´z kaluže do blata´. Takže v podstate ja som mal určité kritické vyjadrenia aj v minulosti ako diplomat voči niektorým prejavom najvyšších ústavných činiteľov a ako politik v súčasnosti budem na tieto, na tieto prešľapy upozorňovať aj súčasnú koalíciu. Pán poslanec Blanár, plne súhlasím, ja som to aj v tom mojom vystúpení zdôraznil, že musíme čo najrýchlejšie a čo najdôslednejšie presadzovať uhlíkové importné clo, aby sme si ochránili nielen, nielen náš národný, ale celoeurópsky priemysel. Takže v tomto sa plne zhodujem s vami. Ďakujem.
Blanár, Juraj, podpredseda NR SR (2022-05-11):
Vyhlasujem všeobecnú rozpravu za uzavretú. Keďže som v rozprave zachytil záujem pána navrhovateľa o záverečné slovo, udeľujem mu ho teraz. Nech sa páči.
Kollár, Boris, predseda NR SR (2021-05-27):
Kolegovia, kolegyne, vážené poslankyne, vážení poslanci, nakoľko nebol zvolaný finančný výbor a nemôžeme bez neho pokračovať, ráno 8.30 hod. zasadá finančný výbor a po ňom pokračujeme ďalej v schôdzi. (Prerušenie rokovania o 20.00 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 187
Šeliga, Juraj, podpredseda NR SR (2020-07-15):
Ďakujem vám. Poprosím, pozmeňujúci návrh pánovi spravodajcovi. A teraz s faktickými poznámkami sú dvaja páni poslanci. Pán poslanec Vetrák, ako prvý, nech sa páči.
Glváč, Martin, podpredseda NR SR (2019-10-18):
Ďakujem. S faktickou poznámkou jedna pani poslankyňa. Končím možnosť prihlásiť sa. Nech sa páči, pani poslankyňa Zemanová.
Gašpar, Tibor, podpredseda NR SR (2024-09-10):
Ďalší s faktickou poznámkou pán poslanec Spišiak. (Reakcia z pléna.)